**KLAIPĖDOS MIESTO SAVIVALDYBĖS TARYBA**

**SPRENDIMAS**

### DĖL STEBĖTOJŲ TARYBŲ NARIŲ ATŠAUKIMO IR NAUJŲ STEBĖTOJŲ TARYBŲ NARIŲ RINKIMO

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290; 2009, Nr. 159-7206; 2010, Nr. 86-4525; 2011, Nr. 52-2504) 16 straipsnio 3 dalies 9 punktu, Lietuvos Respublikos akcinių bendrovių įstatymo (Žin., 2000, Nr. 64-1914; 2003, Nr. 123-5574; 2011, Nr. 160-7565) 20 straipsnio 1 dalies 3 ir 4 punktais, Savivaldybių turtinių ir neturtinių teisių įgyvendinimo akcinėse bendrovėse ir uždarosiose akcinėse bendrovėse taisyklių, patvirtintų Lietuvos Respublikos Vyriausybės 2007 m. birželio 6 d. nutarimu Nr. 567 (Žin., 2007, Nr. 67-2617;2012, Nr. 67-3396) 4 punktu, Klaipėdos miesto savivaldybės taryba nusprendžia

pavesti Klaipėdos miesto savivaldybės administracijos direktoriui, savivaldybei nuosavybės teise priklausančių akcijų valdytojui, įgyvendinant savivaldybės neturtines teises savivaldybės kontroliuojamų bendrovių visuotiniuose akcininkų susirinkimuose balsuoti už:

1. atšaukiant AB „Klaipėdos energija“ stebėtojų tarybos narį Rolandą Bražinską ir renkant bendrovės stebėtojų tarybos nariu Simoną Gentvilą;

 2. atšaukiant UAB „Klaipėdos autobusų parkas“ stebėtojų tarybos narius Rolandą Bražinską ir Iriną Rozovą ir renkant bendrovės stebėtojų tarybos nariais Audronę Balnionienę ir Aleksandrą Michailovą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Milda Petrauskaitė, tel. 39 61 79

2012-12-20